Arinta layaabka lihi waxay tahay in shacabkii reer Buulo-Xaawo ay ilaa iyo hadda yihiin kuwa arintan ka hadlaya, ee ka doodaya, isla markaana hortaagan Kenyaanka Derbiga wada, halka Keenyaankuna ay hawshoodii iska wataan, tan cakiskeeda waxaan lahayn meel ay jaan iyo Cidhib dhigeen kuwii dawladda federaalka ah ku magacawnaa, ee Mowshinkii DP world sheeganayay wadaniyiinta libaaxyada ah, balse, maanta oo xadkii Kenya lahayd 1000 mitir loo soo raray Gudaha Soomaaliya waxay u muuqdaan dawacooyin qoyay, oo xataa ka baaqday inay weedh ku xoojiyaan shacabka reer Beled xaawo ee dawlad li’idu hayso.
